7 จุดหมายปลายทางสำหรับหลีกหนีจากมวลชน | บล็อกเอ็กซ์พีเดีย
expedia th — 21/01/2018
คุณไม่อยากใช้วันพักผ่อนไปกับการเบียดเสียดเหล่าผู้คนตามแหล่งท่องเที่ยวยอดนิยมทั่วไปใช่ไหม หากคุณเหน็ดเหนื่อยกับความแออัดวุ่นวายเอ็กซ์พีเดียก็พร้อมที่จะมอบ “แรงบันดาลใจในการเดินทาง” ให้แก่คุณ ไม่ว่าคุณจะมองหาโอกาสพักผ่อน การผจญภัย อาหารรสโอชา หรือประสบการณ์แบบท้องถิ่นอย่างแท้จริง 7 สุดยอดจุดหมายปลายทางของเราก็มีคำตอบสำหรับทุกคนที่ต้องการหลีกเลี่ยงความหนาแน่นของผู้คนในช่วงวันหยุด!
ผู้ชื่นชอบสิ่งมีชีวิตใต้ทะเลและชายหาดจะหลงรักมานาโดได้ไม่ยาก มานาโดเป็นที่ตั้งของหาดมาลาลายังอันแสนสวยและอุทยานแห่งชาติบูนาเค็นอันเลื่องชื่อที่อุดมไปด้วยความหลากหลายของปะการัง ปลา และสัตว์เลี้ยงลูกด้วยนมในท้องทะเล รวมทั้งแหล่งดำน้ำตื้นและแหล่งดำน้ำที่สำคัญ บรรดานักชิมยังจะได้ลิ้มลองรสชาติอาหารท้องถิ่นที่เผ็ดร้อนและอาหารทะเลสดใหม่อันโด่งดังของเมืองอีกด้วย นอกจากสถานที่ท่องเที่ยวทางธรรมชาติแล้ว มานาโดยังเป็นที่ประดิษฐานรูปปั้นพระเยซูที่มีขนาดใหญ่เป็นอันดับที่ 2 ในซิตราแลนด์ มานาโด และยังมีวัดบาน ฮิน คิออง หนึ่งในวัดพุทธจีนที่เก่าแก่ที่สุดในอินโดนีเซียตะวันออก คุณสามารถดื่มด่ำวิวพระอาทิตย์อัสดงอันน่าประทับใจจากท้องถนน ลิ้มลองอาหารท้องถิ่นจากตลาดกลางคืน อาทิ Ayam Rica Rica (ไก่ทอดกรอบราดด้วยซอสสมุนไพรและเครื่องเทศอันหอมกรุ่น) Cumi Woku (ปลาหมึกราดพริกเขียวรสชาติจัดจ้าน) และ Panada (อาหารชุบแป้งทอดยัดไส้ทูน่าเผ็ด) ได้ด้วย
แนะนำสำหรับ: ผู้ชื่นชอบการดำน้ำ ผู้หลงรักชายหาด นักชิม
เวลาที่ควรไปเยือน: เที่ยวได้ตลอดทั้งปี แต่ควรหลีกเลี่ยงการไปเยือนในเดือนธันวาคมและมกราคมหากคุณต้องการดำน้ำ เนื่องจากทะเลมีคลื่นลมแรงและเป็นอันตรายสำหรับการดำน้ำ – ล่องเรือ
จองโรงแรมในมานาโด
จองเที่ยวบินไปอินโดนีเซีย
มองข้ามกรุงเทพฯ ภูเก็ต กระบี่ และเชียงใหม่แล้วมุ่งสู่เชียงรายเพื่อไปสัมผัสกับวัดที่ยิ่งใหญ่ อาหารไทยท้องถิ่นของภาคเหนือรสโอชา และประเพณีดั้งเดิมอันน่าดื่มด่ำ ไม่ว่าคุณจะกำลังมองหาโอกาสการผจญภัยหรือการหลีกเร้นจากความวุ่นวายของเมืองมาชมเสน่ห์ความงามของธรรมชาติ หรือตื่นตาตื่นใจไปกับวัดร่องขุ่น (White Temple) ซึ่งสร้างขึ้นจากหินสีขาวทั้งหมดและฝังด้วยกระจกซึ่งทำให้ส่องประกายเป็นพิเศษ ภาพจิตรกรรมฝาผนังและงานกระจกที่วัดร่องเสือเต้น (Blue Temple) อันสะท้อนให้เห็นถึงพุทธศิลป์และศิลปะร่วมสมัย คุ้มค่าสำหรับการมาชมยามอาทิตย์อัสดง และหากต้องการไปเยือนสถานที่ที่ยังไม่เป็นที่รู้จักมากนัก ลองใช้เวลาสักคืนแบบชาวเขาเผ่าอาข่า โฮมสเตย์ที่เปิดโอกาสให้คุณได้สัมผัสประสบการณ์ค้างคืนในบ้านไม่ไผ่แบบดั้งเดิม เพาะปลูกพืชผล และสังเกตดูว่าชนเผ่าอาข่าอนุรักษ์มรดกของตนเองอย่างไรผ่านงานฝีมือและธรรมเนียมท้องถิ่น
แนะนำสำหรับ: ผู้ชื่นชอบธรรมชาติและพุทธสถาปัตย์
เวลาที่ควรไปเยือน: เที่ยวได้ตลอดทั้งปี แต่ในช่วงระหว่างเดือนตุลาคม – ธันวาคมเป็นช่วงที่อากาศดีที่สุด เพราะตรงกับฤดูหนาว อากาศเชียงรายจะเย็นลงที่ราวๆ 21 องศา
จองเที่ยวบินไปเชียงราย
ด้วยการผสมผสานระหว่างความเป็นเวียดนามกับบรรยากาศแบบทิวเขาแอลป์ของฝรั่งเศส ดาลัดจึงโดดเด่นด้วยอากาศที่เย็นสบาย เนินเขาที่ปกคลุมด้วยต้นสน ทะเลสาบแสนสวย สถาปัตยกรรมแบบฝรั่งเศส และตลาดท้องถิ่นที่เต็มไปด้วยผลิตผลแปลกตาจะน่าตื่นตาตื่นใจสำหรับตากล้องมือใหม่และผู้ที่ปรารถนาจะเร้นกายจากความวุ่นวายของเมือง สถานที่ท่องเที่ยวหลักในดาลัด ได้แก่ บ้านประหลาด Hang Nga ที่เป็นศิลปะสไตล์เหนือจริง ที่นี่เป็นหนึ่งในโรงแรมที่ไม่ธรรมดาสำหรับการเข้าพัก ที่พักแห่งนี้มองดูเหมือนต้นไม้ยักษ์ที่ประดับตกแต่งด้วยประติมากรรมรูปสัตว์ เห็ด ใยแมงมุม และถ้ำ การเข้าพักที่เกสท์เฮาส์แห่งนี้ยังมอบประสบการณ์แปลกใหม่ไม่ธรรมดาอีกด้วย เนื่องจากมีห้องพักถึง 10 ธีมที่ได้รับแรงบันดาลใจจากสัตว์ โดยมีการตกแต่งอย่างประณีตและเฟอร์นิเจอร์ที่เข้าชุดกัน แต่หากต้องการพบกับทิวทัศน์ที่น่าประทับใจมากขึ้นลองใช้เวลาสักหนึ่งวันที่ทะเลสาบซวนฮวางในใจกลางเมือง เยือนสวนดอกไม้ดาลัดเพื่อสูดดมความหอมของดอกไม้หน้าตาแปลกที่เบ่งบาน สำรวจโบราณวัตถุที่โดดเด่นจากยุคสุดท้ายของการปกครองโดยกษัตริย์ ณ พระราชวังฤดูร้อนของพระเจ้าเบ๋าได่ และไปเที่ยวชมสถานีรถไฟดาลัด
แนะนำสำหรับ: ช่างภาพมือใหม่ ผู้ชื่นชอบการเดินตลาดพื้นเมือง
เวลาที่ควรไปเยือน: เดือนธันวาคม เพราะตรงกับฤดูใบไม้ผลิซึ่งเหมาะสำหรับการมาเที่ยว
จองโรงแรมในดาลัด
จองเที่ยวบินไปดาลัด
เกาะนาโอชิมะ, ญี่ปุ่น
เกาะขนาด 5.5 ตารางไมล์ในทะเลในเซโตะของญี่ปุ่นแห่งนี้โดดเด่นด้วยสถาปัตยกรรมที่สร้างสรรค์อันเป็นผลงานของบุคคลที่มีชื่อเสียง อาทิ ยาโยอิ คุซามะ, อันโด ทะดะโอะ และอิชิอิ คุซุฮิโระ เพลิดเพลินไปกับการชมงานศิลปะร่วมสมัย ร้านกาแฟแบบเก่า และโอกาสถ่ายภาพเก๋ๆ โดยไม่ต้องแย่งชิงกับฝูงชนในช่วงสุดสัปดาห์ หากต้องการสัมผัสประสบการณ์ที่โดดเด่นเฉพาะตัวลองไปเยือนบ้านศิลปะบนเกาะนาโอชิมะซึ่งมีอยู่เจ็ดแห่ง ได้แก่ คาโดยะ, มินามิเดระ, คินซา, โกโอชริน, อิชิบาชิ, โกไคโช และไฮชา ในฐานะที่เป็นส่วนหนึ่งของโครงการบ้านศิลปะ บ้านเหล่านี้ครั้งหนึ่งเคยว่างเปล่า จึงได้รับการแปลงโฉมให้กลายเป็นผลงานจัดแสดงโดยศิลปินผู้ได้รับแรงบันดาลใจมาจากอิทธิพลทางประวัติศาสตร์และวัฒนธรรมตั้งแต่เมื่อครั้งที่บ้านเหล่านี้ยังคงมีผู้อยู่อาศัย เยือนห้องโกลด์ โมเนต์ในพิพิธภัณฑ์ศิลปะชิชู ซึ่งเป็นแกลเลอรีแสดงผลงานในชั้นใต้ดินที่สร้างขึ้นจากกระเบื้องหินแผ่นเล็กหลายพันชิ้น ทันทีที่คุณเหยียบย่างเข้าสู่ภายในคุณจะเห็นความทุ่มเทของศิลปินที่มีต่องาน ภายใต้บรรยากาศอันช่วยขับเน้นสีสันของภาพจิตรกรรมของโมเนต์ให้ตราตรึง
แนะนำสำหรับ: ผู้ชื่นชอบศิลปะและสถาปัตยกรรมและชายทะเลอันเงียบสงบ
เวลาที่ควรไปเยือน: ชิโกกุเป็นจุดหมายที่ยอดเยี่ยมสำหรับการมาเยือนได้ตลอดทั้งปี แต่ฤดูหนาวช่วงเดือนธันวาคม – กุมภาพันธ์อากาศจะดีและเย็นเป็นพิเศษ อุณหภูมิของที่นี่จะลดต่ำลงเหลือประมาณ 10 องศา
จองโรงแรมในชิโกกุ
จองเที่ยวบินไปชิโกกุ
เมืองท่าที่มีเสน่ห์แปลกตาแห่งนี้เปิดโอกาสให้คุณได้สัมผัสแสงอาทิตย์และบรรยากาศชายทะเลโดยที่ไม่ต้องเบียดเสียดกับฝูงชนและไม่ต้องติดอยู่บนชายหาดที่คับคั่งไปด้วยนักท่องเที่ยว กอลล์เป็นเมืองเก่าที่รายล้อมด้วยกำแพงป้อมปราการและสถาปัตยกรรมอันโดดเด่นจากสมัยตกเป็นอาณานิคมของชาวดัตช์ ซึ่งได้รับการยกย่องให้เป็นมรดกโลกโดย UNESCO จนทำให้คุณรู้สึกเหมือนได้ย้อนเวลาไปยุคดังกล่าวป้อมที่น่าเกรงขามแห่งนี้เปิดรับทัศนียภาพของมหาสมุทรและยังเป็นที่ตั้งของพิพิธภัณฑ์แห่งชาติกอลล์ สิ่งก่อสร้างที่เก่าแก่ที่สุดของชาวดัตช์ในเมืองนี้ หากต้องการสัมผัสกับประสบการณ์การพักผ่อนหย่อนใจอย่างแท้จริง ควรมุ่งหน้าสู่อ่าวอูนาวาทูนาเพื่อผ่อนคลายในสายน้ำใสที่มีแนวปะการังโอบล้อมอันเป็นแหล่งดำน้ำตื้นที่สมบูรณ์และสวยงาม หรือจะเลือกเพลิดเพลินกับค็อกเทลในยามอาทิตย์อัสดงและอิ่มเอมกับบรรยากาศสงบเงียบอันแสนสุขที่ปลอดผู้คนก็ได้
แนะนำสำหรับ: ผู้สนใจประวัติศาสตร์ คนรักทะเล
เวลาที่ควรไปเยือน: เที่ยวได้ตลอดทั้งปี
จองโรงแรมในกอลล์
จองเที่ยวบินไปกอลล์
หลวงพระบางอาจเป็นจุดหมายปลายทางยอดนิยมในลาวขณะนี้ แต่ทิวทัศน์ที่งดงามของวังเวียงก็เป็นสิ่งที่น่าหลงใหลสำหรับนักเดินทาง ที่นี่เป็นที่รู้จักมายาวนานในฐานะแหล่งปาร์ตี้สำหรับนักท่องเที่ยวแบ็คแพ็ค และยังเป็นแหล่งถ้ำสวยๆ มากมายรวมทั้งป่าและน้ำตกที่งดงาม ผู้ที่ชื่นชอบการผจญภัยควรไปเยือนถ้ำน้ำที่ประกอบด้วยแม่น้ำที่มีเส้นทางเชื่อมต่อระหว่างกัน คุณจึงสามารถลอยตัวผ่านไปบนห่วงยางได้ หากต้องการสัมผัสประสบการณ์ที่เงียบสงบยิ่งขึ้น การลอยตัวไปบนห่วงยางไปตามแม่น้ำสองที่เงียบสงบเป็นอีกหนึ่งตัวเลือกที่ไม่เลว แต่ถ้าคุณอยากล่องลอยสู่ฟ้าแทนที่จะชุ่มฉ่ำไปกับสายน้ำ ที่วังเวียงยังมีบอลลูนลมร้อนให้บริการในราคาสุดประหยัด เพื่อให้คุณลอยละล่องอยู่เหนือทิวทัศน์อันงดงามของเมืองริมฝั่งแม่น้ำนี้ และอย่าลืมเข้าร่วมทัวร์ท้องถิ่นที่จะพาคุณท่องเที่ยวไปตามวัด นาข้าว น้ำตก และทะเลสาบอันงดงามด้วยล่ะ
แนะนำสำหรับ: ผู้ชื่นชอบการผจญภัย ผู้หลงใหลปาร์ตี้
จองเที่ยวบินไปวังเวียง
ชิงเต่าเป็นดินแดนแห่งเบียร์ชิงเต่าและยังเป็นที่ตั้งของอดีตชายหาดอาบแดดที่ใหญ่ที่สุดในเอเชีย เมืองชายฝั่งแห่งนี้มอบช่วงเวลาพักเบรกจากความวุ่นวายของปักกิ่งและความคึกคักของฮ่องกง บนถนนปูหินที่คดเคี้ยวเรียงรายไปด้วยสถาปัตยกรรมของเยอรมนีที่มีความสำคัญในประวัติศาสตร์ ท่ามกลางสภาพอากาศเย็นๆ ชิงเต่ามีการผสมผสานระหว่างเสน่ห์ในแบบเก่าและใหม่เข้าด้วยกันอย่างลงตัว และเป็นที่ดึงดูดสำหรับนักเดินทางที่ปรารถนาการพักผ่อน เริงร่าภายใต้แสงอาทิตย์ ณ ชายหาดอาบแดดอันดับ 1 ที่อ่าวหุยฉวนในชิงเต่าและเป็นหาดทรายที่ใหญ่ที่สุดในเอเชีย ด้วยความยาว 800 เมตร ทรายเนื้อละเอียด และน้ำกระจ่างใสทำให้ชายหาดนี้ดูน่าหลงใหลยิ่ง หากต้องการชมทิวทัศน์อันตราตรึงมากยิ่งขึ้นลองไปเยือนสวนจงซานที่มีดอกไม้บานสวยงามและยังเป็นที่ตั้งของสวนสนุกขนาดเล็ก หรือไปเยือนท่าเรือจานเฉียวที่มีความสำคัญในประวัติศาสตร์ก็ได้ บรรดานักกินจะได้จุใจไปกับมื้ออร่อยที่ปีไช่หยวน ซึ่งอดีตเคยเป็นฉากถ่ายทำหนัง แต่ในปัจจุบันมีพ่อค้าแม่ค้าหาบเร่กระจายตัวอยู่ตามริมถนนเพื่อขายอาหารกินเล่นหน้าตาแปลกอย่างแมงป่องและม้าน้ำทอด หากต้องการสัมผัสประสบการณ์ยอดนิยมให้ไปเยือนถนนหมินเจียงหรือถนนแห่งศิลปะชาและกาแฟ โดยเฉพาะร้านคาเฟ่โคนาและบอสซา โนวาที่คุณจะต้องติดใจ
แนะนำสำหรับ: ชาวอินสตาแกรมที่ชื่นชอบการไปเยือนร้านกาแฟ ผู้ชื่นชอบเบียร์
เวลาที่ควรไปเยือน: ระหว่างเดือนพฤษภาคม – สิงหาคมเนื่องจากมีอากาศดี หลีกเลี่ยงเดือนพฤศจิกายน – มีนาคมเพราะมีอากาศหนาวเย็น ไม่เหมาะแก่การท่องเที่ยว
จองเที่ยวบินไปชิงเต่า
นับตั้งแต่เมืองชายฝั่งที่มีเสน่ห์แปลกตาไปจนถึงเมืองที่อยู่นอกสายตา รับรองว่าจุดหมายปลายทางเหล่านี้จะมอบบรรยากาศวันหยุดพักผ่อนที่ไร้ผู้คนแออัดทว่าเปี่ยมล้นไปด้วยความสนุกสนานให้แก่คุณ จองทริปของคุณผ่านเอ็กซ์พีเดียตอนนี้เลย!
แท็ก ถ้ำน้ำตกสวนดอกไม้
บทความถัดไป 10 จุดหมายปลายทางท่องเที่ยวที่น่าไปสำรวจในปี 2018
บทความก่อนหน้า จัดการตัวเองอย่างไร หากทำบัตรเครดิตหายในต่างประเทศ
เลือกอ่านรายเดือน Select Month February 2018 January 2018 December 2017 November 2017 October 2017 September 2017 August 2017 July 2017 June 2017 May 2017 April 2017 March 2017 February 2017 January 2017 December 2016 November 2016 October 2016 September 2016 August 2016 July 2016 June 2016 May 2016 April 2016 March 2016 February 2016 January 2016 December 2015 November 2015 October 2015 September 2015 August 2015 July 2015 June 2015 May 2015 April 2015 March 2015 February 2015 January 2015
Twitter 15,260Followers